cyanic-selkie/wikianc huggingface dataset:
Samir Abdullayev
Hərbi xidməti
Azərbaycan Ordusunun əsgəri olan Samir Abdullayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü olaraq iştirak etmişdir. Füzulinin azad edilməsi uğrunda gedən döyüşlərdə vuruşmuşdur. Samir Abdullayev 25 oktyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı həlak olmuşdur. 28 oktyabr 2020-ci ildə Gəncə Şəhidlər Xiyabanında dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Samir Abdullayev ölümündən sonra "Vətən uğrunda" medalı ilə təltif edildi.
Döyüş tapşırıqlarını uğurla yerinə yetirdiyi, sona qədər döyüşdüyü və tapşırıqların yerinə yetirilməsində fərqləndiyi üçün Azərbaycan Prezidenti İlham Əliyevin 18.12.2020-ci il tarixli sərəncamına əsasən Samir Abdullayev ölümündən sonra "Döyüşdə fərqlənməyə görə" medalı ilə təltif edilmişdir.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Samir Abdullayev ölümündən sonra "Füzulinin azad olunmasına görə" medalı ilə təltif edildi.
Mixail Nakaşidze
Nakaşidze Mixail Aleksandroviç — Rusiya imperiyasının knyazı, həqiqi mülki müşavir, İrəvanın vitse-qubernatoru (19 noyabr. 1892 – 15 aprel 1904), Bakının general-qubernatoru (15 fevral, 1905-ci ildə −11 may, 1905-ci ildə).
Həyatı
Kutaisi quberniyasının knyazlarının nəslindən olan Nakaşidze daha əvvəllər Şamaxı və Lənkəranda hakim işləmiş, 1873-cü ildən 1880-ci ilə qədər isə Bakı məhkəməsinin üzvü olmuşdu. 12 il İrəvan vitse-qubernatoru, təxminən 3 ay Bakının general-qubernatoru olmuşdur və 1905-i ildə 11 may tarixində daşnakların Bakıdakı terrorunun qurbanı olmuşdur.
Qətli
Qubernatorun qatili Dro Kanayanın sonrakı taleyi də çox maraqlıdır və cəzasızlıq nümunəsidir. O, Bəyazidə qaçır və tacir sifəti ilə Qafqaza silah göndərməklə məşğul olur. 1914-cü ildə çar daşnaklar üçün amnistiya elan edəndən sonra isə Dro rus ordusunun tərkibində ikinci erməni könüllü dəstəsinin komandiri təyin olunur və Dünya savaşına qatılır, türklərə qarşı döyüşlərdə iştirak edir. 1920-ci ildə ona Ermənistan Respublikasının hərbi naziri vəzifəsi tapşırılır. Ermənistanda Sovet hakimiyyəti qurulandan sonra da bir müddət Sovet Ermənistanının ordusunun komandanı səlahiyyətlərini yerinə yetirir, ancaq tezliklə bolşeviklərə düşmən olur, qaçaraq Rumıniyaya, daha sonra Livana sığınır. II Dünya müharibəsində nasistlərə qulluq edir. 1945-ci ildə amerikanlar tərəfindən tutulsa da, tezliklə sərbəst buraxılır. Ömrünün son illərini Livanda keçirir, 1956-cı ilin martında ölür və Bostonda (ABŞ) dəfn olunur. Qubernator Nakaşidzenin cəzasız qalan qatilinin qalıqları 2000-ci ildə Ermənistana gətirilərək təntənə ilə torpağa verilir…
Phymatocerotales
—  aləminin  şöbəsinin  sinfinə aid bitki dəstəsi.
Təsnifatı
Fəsilə: Phymatocerotaceae Duff et al.
Piton-de-Nej dağı
Piton-de-Nej — Reyunyon adasında yerləşən sönmüş vulkan.
Zirvə dəniz səviyyəsindən 3069 metr yüksəklikdə yerləşir. Bu isə onu adanın ən hündür zirvəsi edir. Qros Morndan şimalda Silao şəhəri yerləşir. Piton-de-Nej massivinin tərkibinə daxildir. Vulkanin massiv olsa da aktiv deyildir. Vullkanda on püskürmə 12 min il öncəyə təsadüf edir. Əsasən bazalt təbəqədən təşkil olunmuşdur. Zirvənin ətəkləri sıldırımlıdır. Burada 100-dən çox şəlalə vardır. Maraqlıdır ki, fransızcadan tərçümədə dağın adı «Qarlı zirvə» olsa da, dağda qar örtüyü olmur.
Qatardaş (Qoşaçay)
Qatardaş - İranın Qərbi Azərbaycan ostanının Qoşaçay şəhristanı ərazisinə daxil olan kənd.
Dendrocerotales
—  aləminin  şöbəsinin  sinfinə aid bitki dəstəsi.
Nikah yaşı
Nikah yaşı — qanunla müəyyən edilən və ya bir şəxsin qanuni olaraq evlənməsinə icazə verilən, dini və ya digər sosial təsdiq formalarına tabe olan minimum yaş. Nikah yaşı və digər şərtləri yurisdiksiyalara görə müxtəlif cür müəyyən olunur, lakin yurisdiksiyaların əksəriyyətində nikah yaşı yetkinlik yaşına çatma ilə müəyyən olunur. Buna baxmayaraq, bəzi hallarda nikah yaşı məhkəmə qərarı ilə və ya qadının hamilə olması halında dəyişdirilə (azaldıla) bilər. Nikah yaşı ümumi olaraq 18 yaş müəyyən edilib, lakin bəzi hallarda daha yüksək, bəzi hallarda daha aşağı ola bilər.
1962-ci il tarixli Nikah qeydiyyatı, nikah yaşı və nikaha daxil olma razılığı haqqında Konvensiyasının 55 üzvü, ənənəvi, dini və qəbilə qanunlarını və ənənələrini ləğv etmək üçün qanunla minimum evlilik yaşını müəyyən etdilər. Dini bir cəmiyyətin qanunlarına görə nikah yaşı torpaq qanunlarına görə daha aşağı olduqda, dövlət qanunu üstünlük təşkil edir. Bununla belə, bəzi dini icmalar bu baxımdan uşaqların məcburi nikahı ilə nəticələnə biləcək dövlət qanunlarının aliliyini qəbul etmir. 1956-cı ildə Köləliyin ləğvinə dair Əlavə Konvensiyanın 123 üzvü, evlilik üçün müəyyən edilmiş "uyğun" minimum yaş həddini qəbul etməyə razı oldular. Bir çox inkişaf etməkdə olan ölkələrdə, rəsmi yaş standartları sadəcə təlimat şəklindədir. UNICEF, Birləşmiş Millətlər Təşkilatının Uşaq Təşkilatı, yetkinlik yaşına çatmayan, 18 yaşından kiçik bir şəxsin evlənməsini uşaq nikahı və insan hüquqlarının pozulması kimi qiymətləndirir. [1]
Nikah yaşı hüquq kimi və istisnalar
Ölkələrin əksəriyyətində 18 yaş qanuni nikah yaşıdır. Bununla birlikdə, bu ölkələrin əksəriyyəti, bu yaşdan kiçik olanların, ümumiyyətlə valideyn razılığı və ya məhkəmə qərarı ilə evlənməsinə icazə verir. Bu istisnalar ölkələrə görə xeyli dəyişir.Birləşmiş Millətlər Təşkilatının Əhali Fonduna əsasən: [43] 2010-cu ildə 158 ölkə, 18 yaşın, valideynlərin razılığı və ya müvafiq bir orqan tərəfindən təsdiq edilmədən qadınlar üçün evlilik üçün minimum qanuni yaş olduğunu bildirdi. Bununla birlikdə, bu ölkələrin 146-sı və ya adət qanunları, 18 yaşından kiçik qızların valideynlərinin və ya digər orqanların razılığı ilə evlənməsinə icazə verir; 52 ölkədə 15 yaşdan kiçik qızlar valideyn razılığı ilə evlənə bilər. Buna baxmayaraq, 18 yaş 180 ölkədə kişilər üçün razılıq olmadan nikah üçün qanuni yaşdır. Bundan əlavə, 105 ölkədə oğlanlar bir valideynin və ya müvafiq bir orqanın razılığı ilə, 23 ölkədə 15 yaşdan kiçik oğlanlar valideynlərin razılığı ilə evlənə bilərlər. Son illərdə AB-dəki bir çox ölkə ya evlilik qanunlarını sərtləşdirdi, ya da 18 yaşın altındakı nikahı tamamilə qadağan etdi ya da bu cür nikahlar üçün məhkəmə təsdiqini tələb etdi. Son illərdə evlilik qanunlarını yeniləmiş ölkələr arasında İsveç (2014), Danimarka (2017), Almaniya (2017), Lüksemburq (2014), İspaniya (2015), Hollandiya (2015), Finlandiya (2019) ve İrlanda (2019) yer alır. Son illərdə bir çox inkişaf etməkdə olan ölkələr oxşar qanunlar qəbul etmişdir: Honduras (2017), Ekvador (2015), Kosta Rika (2017), Panama (2015), Trinidad & Tobago (2017), Malavi (2017). İngilis mülki qanununa əsasən minimum tələblər qadınlar üçün 12 yaş, kişilər üçün 14 yaş olmuşdur. Varsayılan olaraq, bu müddəalar müstəmləkə Amerikasında minimum evlilik yaşı oldu. İngilislərdən miras qalan bu İngilis ümumi qanunu, onları əvəz etmək üçün xüsusi bir dövlət qanunu qəbul edilmədiyi təqdirdə Amerikada qüvvədə qaldı. ABŞ-da, əksər inkişaf etmiş ölkələrdə olduğu kimi, yaş məhdudiyyətləri yuxarıya doğru düzəldilmiş və 15 ilə 21 yaş arasındadır. [13] Qərb ölkələrində son illərdə yeniyetmələrin evliliyi nadir hala gəldi və son bir neçə onillikdə onların tezliyi azaldı. Məsələn, 21-ci əsrin əvvəllərində yetkinlik yaşına çatmayan gənclərin evlənmək üçün xüsusi bir məhkəmə icazəsi ala bildikləri Finlandiya'da, bu dövrdə ildə yalnız 30–40 belə evlilik var idi (ərlərin əksəriyyəti 17 yaşında idi). 1990-cı illərin əvvəllərində hər il 100-dən çox bu cür nikah qeydə alınırdı. 1 iyun 2019-cu ildən bəri Finlandiya 18 yaşınadək hər hansı bir şəxsin evlənməsini istisnasız olaraq qadağan etdi. [44] [45]
Vittorio Emanuele Orlando
Vittorio Emanuele Orlando — İtaliyalı hüquqşünas, akademik, diplomat, dövlət xadimi və 23 oktyabr 1917-ci ildən 23 iyun 1919-cu ilədək İtaliyanın Baş naziri. Birinci Dünya Müharibəsinin sonunda Versal sülh müqaviləsinin iclaslarında iştirak etdi. Tez-tez "Qələbənin Baş naziri" olaraq xatırlanır.
Həyatı
250px|thumb|left|Dördlər Şurası (soldan sağa): İngiltərə Baş naziri [[Devid Lloyd Corc, Vittorio Emanuele Orlando, Fransanın Baş naziri Jorj Klemanso və ABŞ Prezidenti Vudro Vilson Versal sarayında. (1919)]] 250px|thumb|left|Fransız marşalı Ferdinand Foch, Fransa baş naziri: Jorj Klemanso, İngiltərə baş naziri: Devid Lloyd Corc, Vittorio Emanuele Orlando və Baron Sidney Sonnino. (1919, Versal Sarayı) 250px|thumb|left|Vittorio Emanuele Orlando orta yaşlarda
Məzun olduğu Palermo Universitetinin Hüquq Fakultəsində elmi fəaliyyətə başlamışdı.
1897-ci ildə Partiniko bölgəsindən İtaliya Deputatlar Palatasına seçildi və 1925-ci ilə qədər yenidən eyni bölgədən seçildi. 1892-1921 arasında 5 dəfə İtaliyanın Baş naziri vəzifəsini icra edən Covanni Colittiyi dəstəklədi.
1919-cu ildə İtaliyanın baş naziri olaraq Paris Sülh Konfransında iştirak etmişdi. Dalmatiyanın İtaliyaya Birinci Dünya Müharibəsində iştirakına kompensasiya olaraq vəd edildiyi 1915-ci il London gizli paktının yerinə yetirilməsini tələb etdi. Lakin Vudro Vilson Orlandonun tələblərinə ciddi müqavimət göstərdi. Bu səbəbdən Orlando müqavilənin yerinə yetirilməsi üçün Fransa və İngilis dəstəyini ala bilmədi. Bu onun Sülh konfransından getməsinə səbəb oldu. Ancaq bir ay sonra geri döndü. Orlando konfransda Yaponiyanın irqi bərabərlik təklifini dəstəklədi.
Görüşlərdə İtaliya üçün qənaətbəxş bir həll yolu tapılmadıqda Orlando istefa verdi və onun yerinə radikal partiyasından Françesko Saveriyo Nitti gəldi. Bu hadisələr nəticəsində İtaliyanın müharibənin sonunda qazandığı qələbə italyanlar tərəfindən "şikəst qələbə" adlandırıldı və bu Benito Mussolininin güclənməsinin səbəblərindən biri oldu.
1919-cu il dekabrın 1-dən 1920-ci il iyunun 25-dək Orlando Nümayəndələr Palatasının prezidenti vəzifəsini öz öhdəsinə götürdü.
Faşizm dövrü
Benito Mussolini 1922-ci ildə güclənəndə Orlando onu taktiki cəhətdən dəstəklədi. Ancaq 1924-cü ildə Qiakomo Matteottinin öldürülməsindən sonra münasibətləri dəyişdi. 1925-ci ildə faşizmə qarşı çıxarkən Orlando Nümayəndələr Palatasını tərk etdi, həyatını yazıçılığa və müəllimliyə həsr etdi.
Mussolininin 1935-ci ildə Efiopiya işğalından qısa müddət sonra Orlando ona dəstək məktubu yazdı və bu onun siyasi səhnəyə təkrar qayıtmasına səbəb oldu.
Faşizmdən sonra
5 iyul 1944-cü ildə ikinci dəfə Nümayəndələr Palatasının sədri oldu və bu vəzifəni 21 iyun 1946-cı ilə qədər davam etdirdi.
8 may 1948-ci ildə bir ömürlük senator mövqeyi ilə təltif edildi. 1948-ci ilin may seçkilərində Parlament tərəfindən seçilən ilk İtaliya prezident seçkisində İtaliyanın 2-ci prezidenti olmaq üçün yarışdı və 88 yaşında olmasına baxmayaraq parlamentdəki səslərin 35.6 faizini toplayaraq ikinci yerdə qaldı.
Aparıcı siyasi xadim olmaqla yanaşı hüquq professoru olan Orlando, eyni zamanda yüzdən çox hüquqi və məhkəmə işləri ilə bağlı əsərləri ilə tanınır. O, parlamentin qurucu üzvlərindən biri və məclis sözcüsü olaraq İtaliyada Respublika Konstitusiyasının qurucu atalarından biri sayılır.
1 dekabr 1952-ci ildə 93 yaşında vəfat etdi.
NGC 3231
NGC 3231, Yeni Baş Kataloqda qeydə alınmış açıq ulduz topasıdır. Göy üzündə Böyük Ayı bürcü istiqamətində yerləşir. OCL tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Stray Kids
Stray Kids — və ya qısaca SKZ kimi tanınan, JYP Entertainment tərəfindən eyni adlı 2017 realiti şou vasitəsi ilə qurulan Cənubi Koreyalı oğlan qrupudur. Qrup hazırda səkkiz üzvdən ibarətdir: Bang Chan, Lee Minho, Seo Çangbin, Hwang Hyun-jin, Han Jisung, Lee Felix, Seungmin ve I.N .Əvvəlcə doqquz nəfərdən ibarət olan qrupun üzvü olan (Woojin) Vucin, 2019-cu ilin oktyabr ayında şəxsi səbəblər üzündən Stray Kids-dən ayrıldı.
Çıxışdan öncə
2017-ci ilin avqust ayında JYP Entertainment agentliyi yeni bir kişi idolunun ilk layihəsini həyata keçirmək üçün reallıqda qalma şousunu rəsmi olaraq elan etdi. Önümüzdəki iki ayda şounun adı "Stray Kids" də daxil olmaqla daha çox məlumat və teaser yayımlandı.17 Oktyabrda premyerasından əvvəl JYPE, Stray Kids-in "Hellevator" adlı bir mahnısına ilk musiqi videosunu yayımladı, daha sonra rəqəmsal bir sinql olaraq yayımlandı. Lee Know və Felix adlı iki üzv qrupdan çıxarıldı, lakin doqquz üzvün hamısı son sıraya çıxdı.Lee Know və Felix daha sonra qrupa geri qayıtdı.
Stray Kids-in rəsmi saytının istifadəyə verilməsi ilə yanaşı, JYPE qrupun debut öncəsi Mixtape adlı genişləndirilmiş oyununun (EP) buraxılışını elan etdi. Üzvlərin birgə yazdığı və ortaq bəstələdiyi "Hellevator" və şou zamanı ifa etdikləri digər mahnıları da daxil olmaqla yeddi parçadan ibarətdir. EP, ""Beware"" adlı ikinci trekinin performans videosu ilə birlikdə 8 yanvar 2018-ci ildə, bir həftə sonra isə "Spread My Wings"-in performans videosu onlayn yükləndi. Bu Gaon-un Album Chart və Billboar-ın Dünya Albomlari siyahısında 2-ci sıraya çıxdı.
Debüt
Martın 25-də qrup Çançun Arenada "Stray Kids Unveil (Op. 01: I Am Not)" adlı qrupun debüt vitrinini keçirdi. Ertəsi gün onlar "I Am Not" adlı EP-nin, "District 9" adlı mahnısının klipi ilə birlikdə rəsmi debüt etdilər,31 mart və 23 aprel tarixlərində "Grow Up" klipinin və "Mirror"un performans videosu yayımlandı.I Am Not Gaon Album Chart-da dördüncü yerdə debüt etdi və mart ayında 54.000-dən çox fiziki nüsxə satdı.
Aprelin 14-də Stray Kids KCON Japan 2018-də çıxış etdi, bu debütdən sonra qrupun ilk xaricdəki çıxışı idi.
Oktyabrın 4-də JYPE qrupun üçüncü sərgisi olan Stray Kids Unveil (Op. 03: I Am You) oktyabrın 21-də Olympic Hall-da elan edildi. Performansın ardınca ertəsi gün onların yeni EP-si "I Am You" buraxıldı.[29]
2021: Kingdom: Legendary War
2020 Mnet Asian Music Awards-da Stray Kids-in daha sonra BtoB, iKon və SF9-unda Mnet oyun şousu olan Kingdom: Legendary War, Kingdom açılış mövsümündə Ateez ve The Boyz-a qatılacağı açıqlandı.8 Mayda final müsabiqəsi üçün "Wolfgang" adlı mahnını yayımladılar. 3 iyun tarixində qrup, öz reallıq şoularına sahib olmağa və Kingdom Week xüsusi şousunda iştirak etməyə imkan verərək şounu birinci yerdə qazandı. thumb|left|Stray Kids Kingdom şousunun afişası Stray Kids ilk rəsmi fan yığıncağı olan Stray Kids 1st #LoveSTAY 'SKZ-X' -i 20 Fevral 2021-ci ildə V Live vasitəsi ilə keçirdi və yayımladı.18 martda Yapon debütünün STAYing Home Meeting-in birinci ildönümü üçün ilk Yapon fan yığıncağını yayımladı. Qrup, 19 Martda İsveçli prodüser Alesso və Çinli DJ Corsak ilə PUBG-nin mobil oyun versiyası üçün "Going Dumb" adlı bir əməkdaşlıq mahnısı yayımladı. thumb|Stray kids-in pərəstişkarlarının loqosu Stray Kids, 26 iyun tarixində "Oh" (애) adlı Mixtape Layihəsi üçün üçüncü sinqlını çıxardı. Hyoncinin fevral ayında "sataşma ittihamları"(bullying accusations) səbəbindən fasilə verdikdən sonra qrup fəaliyyətlərinə qayıdacağı da açıqlandı.İyul(2021) ayından ehtibarən Hyoncin qrupa geri qayıtmışdır.
Stray Kids 26 iyunda Mixtape Layihəsi üçün üçüncü sinqlı olan "Mixtape: Oh"u sürprizlə buraxdı. O, Billboard Dünya Rəqəmsal Mahnı Satışları üzrə birinci yerdə debüt etdi və onların qrafikdə ilk bir nömrəli yeri oldu.Qrup 23 avqustda Noeasy adlı ikinci studiya albomunu buraxdı. Onlar 2021-ci ilin avqust ayına kimi 1,1 milyon nüsxə sataraq Gaon Album Chart-da birinci yeri tutdular və onları JYP Entertainment altında KMCA tərəfindən bir milyon sertifikatla bir milyondan çox albom satan ilk qrup etdi. Aparıcı sinql "Thunderous" Gaon Digital Chart-da 33-cü, Billboard Global 200-də 80-ə yüksəldi və musiqi proqramlarında altı qalibiyyət qazandı. YouTube-da onu müşayiət edən musiqi videosu yayımlandıqdan sonra 55 gün ərzində 100 milyon baxışa çatdı və qrupun bu göstəriciyə çatan beşinci və ən sürətli videosu oldu.
Qrup 13 oktyabrda ikinci Yapon sinqlı olan "Scars"/"Thunderous"-u (Yapon dilində versiya) buraxdı. Sinql həm Oricon Singles Chart, həm də Billboard Japan Hot 100-də 180.000-dən çox CD nüsxəsi sataraq ikinci nömrəyə daxil oldu. Noyabrın 29-da Christmas EveL adlı Milad temalı "xüsusi bayram" tək albomunu buraxıldı. Burada həm başlıq treki, həm də aparıcı sinql kimi "Winter Falls" yer alıb.Yalnız 2021-ci ildə 743.000-dən çox nüsxə sataraq, Gaon Album Chart-da zirvəyə yüksəldi və KMCA tərəfindən ikiqat platin sertifikatı aldı. Qrup ili dekabrın 23-də əvvəlki mahnıların yenidən qeydə alınmış versiyaları və "Scars"ın Koreya versiyasını ehtiva edən kompilyasiya albomu olan SKZ2021-in rəqəmsal buraxılışı ilə yekunlaşdırdı.
2022–günümüz: Oddinary
Oddinary-ə dəstək olaraq qrup martın 6-da 2-ci Dünya Turu "Maniac"ın aprelin sonunda Cənubi Koreyanın Seul şəhərində başlayacağını, ardınca indiyə qədər Yaponiya və ABŞ-də şouların olacağını açıqladı.
Pərəstişkar adı
Stray Kids-in fandom adı(pərəstişkar adı) "STAY"-dir. 2 mənanı ifadə edir. Birinci mənası "You make Stray Kids STAY" deməkdir. İkinci mənası isə Stray Kids adındakı "Stray" sözü ilə "Stay" sözündə fərqli olan "R" hərfi ingiliscə "Reason" sözünü təmsil edir və mənası isə "Stay is Stray Kids's reason"   deməkdir.
Üzvlər
28 oktyabr 2019-cu il tarixində Vucin qrupdan ayrıldı və şəxsi vəziyyəti səbəbindən müqaviləsini ləğv etdi. 27 Fevral 2021-ci ildə Hyoncin, ona qarşı olan ittihamlar səbəbiylə rəsmi bir fasilə verdi və qrupun planlı fəaliyyətinə iyul ayından etibarən davam etməyə başladı.
Kursiç
Kursiç, Kursiq və ya Kürsiq (d. ? - ö. 395-ci ildən sonra) — Hun imperiyasının generalı və xaqan ailəsi üzvü. O, Hun ordusunun Sasani imperiyasına yürüşü zamanı orduya komandanlıq etmiş və müasir Azərbaycan ərazisində döyüşmüşdür.
Etimologiya
Omeljan Pritsak Kursiçin adının mənasını türk sözü kimi verməkdədir. Müəllifə görə, Kursiç sözü türk dilində cəsur, əsilzadə, güclü mənalarını verən kür-kür+ä sözü ilə, bənzər, oxşar mənalarını verən siğ şəkilçisinin birləşməsindən yaranmışdır. Otto Maenchen-Helfen isə adın qarışıq olduğunu, türk dilli ilə bir başqa dilin qarışığından əmələ gəldiyini yazır. Gerhard Doerfer adın saf Hun adı olduğunu bildirsə də, onu hər hansısa müasir dillə əlaqələndirmir. Tarixçi Hyun Jin Kim iddia edir ki, bu ad türk sözündən yaranmışdır.
Həyatı
395-ci ildən etibarən hunlar Şərqi Roma imperiyasını ciddi şəkildə narahat etməyə başladılar. Elə həmin ildə Qafqaz dağlarını aşan Hun ordusu müasir Azərbaycan da daxil olmaqla geniş bir əraziyə yayıldılar. Növbəti il bir başqa Hun ordusu Frakiya və Dalmatiya nı təhdid etməyə başladı. Sasani imperiyasının böyük bir hissəsini (müasir Azərbaycan da daxil olmaqla) ələ keçirən Hun ordusu Roma imperiyasının Asiya vilayətlərini də yağmaladı. Kursiç və digər komandan Basiç Hun ordusunu Fərat çayını keçərək aşağıya doğru irəlilətdi və bununla da, Sasani imperiyasının paytaxtı Ktesifonu təhdid etməyə başladı. Hun ordularından biri Sasani ordusu tərəfindən məğlub edilsə də, bir digər ordu uğurlu şəkildə Dərbənd keçidinə gedə bildi.
Hun düşərgəsində olmuş elçi Priskus yazır ki, Kursiç daha sonra Roma şəhərinə sülh imzalamaq üçün gəldi. Maenchen-Helfen Kursiçlə Basiçin Roma şəhərinə 404 və ya 407-ci ildə gəldiyini, amma muzdlu döyüşçü kimi döyüşmək üçün gəldiyini yazır.
Kamal Mirzəliyev
Həyatı
Mirzəliyev Kamal 30 avqust 1996-cı ildə Şamaxının Çarhan kəndində anadan olub. Sonradan ailələri Bakının Qaradağ rayonunun Sahil qəsəbəsinə köçmüşdür. Kamal orada 273 saylı məktəbdə orta təhsil almışdır. Məktəbi bitirdikdən sonra Kamal 2016-cı ildə hərbi xidmətə gedib. Ordudan tərxis olunduqdan sonra Bakı Gəmiqayırma Zavodunda əmək fəaliyyətinə başlayıb.
Hərbi xidmətləri
Kamal Mirzəliyev Aprel döyüşlərində iştirak etmişdir. 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Kamal Mirzəliyev Suqovuşan, Tərtər doyüşlərində iştirak edib. 17 oktyabr 2020-ci ildə Suqovuşanda şəhid olub. Lökbatan Şəhidlər xiyabanında dəfn edilmişdir.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kamal Mirzalıyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamal Mirzəliyev ölümündən sonra "Suqovuşanın azad olunmasına görə" medalı ilə təltif edildi.
Ramin Bağırov (leytenant)
Ramin Bağırov (tam adı: Ramin Nəriman oğlu Bağırov 19.4.1999, Badamlı, Şahbuz, Azərbaycan — 27.10.2020, Azərbaycan) — Azərbaycan Silahlı Qüvvələrinin kəşfiyyatçısı, Vətən müharibəsi şəhidi.
Həyatı və döyüş yolu
Bağırov Ramin Nəriman oğlu 19 aprel 1999-cu ildə Şahbuz rayonu Badamlı qəsəbəsi ndə anadan olub. 2006-cı ildə Şahbuz rayon Badamlı qəsəbəsində 1-ci sinfə daxil olur və 8 il həmin məktəbdə təhsil alır. 2013-cü ildə Heydər Əliyev adına hərbi lisey ə daxil olan o, 2016-cı ildə həmin liseydən məzun olur. Həmin il Heydər Əliyev adına Azərbaycan Ali Hərbi Məktəbi nə (AAHM) daxil olur. 2019-cu ildə həqiqi hərbi xidmətə yollanır. 2020-ci ilin may ayında həqiqi hərbi xidmətini başa vurduqdan sonra Naxçıvana geri qayıdıraq yenidən orduya yazılır. Naxçıvanda Əlahiddə Ümumqoşun Ordusu nun kəşfiyyatçı kursunu keçərək xüsusi təyinatlı hərbi hissədə kəşfiyyatçı vəzifəsində xidmətə başlayır. Sentyabr ayının 27-də başlanan İkinci Qarabağ müharibəsinə 18 oktyabr tarixindən qatılır. Füzuli, Cəbrayıl, Zəngilan və Xocavənd rayonlarının işğaldan azad olunması istiqamətində gedən döyüşlərdə iştirak edir. 27 oktyabr tarixində döyüşlərin birində şəhid olur. 30 oktyabr 2020-ci ildə Şahbuz rayon Badamlı kənd məzarlığında dəfn olunub.
Qışlaq-i Məlikkəndi (Pərsabad)
Qışlaq-i Məlikkəndi — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 197 nəfər yaşayır (45 ailə).
Avropa İnsan Hüquqları Konvensiyasının 1-ci maddəsi
Yurisdiksiya
Yurisdiksiyanın nə dərəcədə ərazi xarakteri daşıması baxımından üzv dövlətlərin "yurisdiksiyası" Məhkəmədə bir neçə dəfə mübahisələndirilmişdi. Məhkəmə Konvensiyaının ərazi təbiətindəki istisnaların tanınması arasında bir yol seçdi və Loizidou Türkiyəyə qarşı işində (İlkin Etirazlar) (1995) 20 AHRR 99 İnsan Hüquqları üzrə Avropa Məhkəməsi müəyyən etdi ki:
"Konvensiyanın məqsədini nəzərə alaraq, Razılığa gələn Tərəfin məsuliyyəti, hərbi əməliyyat nəticəsində — qanuni və ya qanunsuz — milli ərazisi xaricindəki əraziyə təsirli nəzarət həyata keçirdiyi zamanda da yarana bilər. Konvensiyada göstərilən hüquq və azadlıqların belə bir ərazidə təmin edilməsi öhdəliyi, birbaşa, silahlı qüvvələri və ya tabe olan yerli idarəetmə vasitəsi ilə həyata keçirilməsindən asılı olmayaraq, bu cür nəzarət faktından irəli gəlir."
Knorr xinolin sintezi
Knorr xinolin sintezi -sulfat turşusundan istifadə edərək, β-ketoanilidi 2-hidroksixinolinə çevirən molekuldaxili üzvi reaksiyadır. Bu reaksiya ilk dəfə 1886-cı ildə Lüdviq Knorr (1859-1921) tərəfindən müəyyən edilmişdir.[1]
Nəbi Məmmədov (döyüşçü)
Nəbi Məmmədov (7 avqust 1991, Cəbrayıl) — Azərbaycanlı MMA və Sambo idmançısı, 2018 Avropa Sambo çempionatının bürünc medalçısıdır.
İdmançı kariyerası/nailiyyətləri
Nəbi Məmmədov ilk dəfə 2013-cü ildə Rusiyanın Sankt-Peterburq şəhərində keçirilən sambo üzrə dünya çempionatında 100 kiloqram çəki dərəcəsində çıxış edib .Daha sonra 2016-cı ildə Rusiyanın Kazan şəhərində keçirilən Avropa sambo çempionatını Məmmədov 5-ci sırada tamamlayıb .2018-ci ildə Yunanıstanın paytaxtı Afina şəhərində keçirilən Avropa çempionatında 98 kiloqram çəki dərəcəsində mübarizə aparan Nəbi Məmmədov yarışın bürünc medalına sahib olub.
MMA üzrə 4 dəfə Azərbaycan çempionu;
2013-cü ildə Gürcüstanda keçirilən "Asian CHI-1 golden belt championship"in qalibi;
2018-ci ildə Afina,Yunanıstanda keçirilən Sambo üzrə Avropa çempionatının bürünc medalçısıdır
"Tapologiya"nın hesablamalarına görə, Nəbi Məmmədov Qafqazın MMA üzrə ağır çəki dərəcəsinin ən reytinqli 22-ci idmançısıdır.
Leonid Abalkin
Leonid İvanoviç Abalkin (Леони́д Ива́нович Аба́лкин ) — Rusiya iqtisadçısı, Rusiya Elmlər Akademiyasının akademiki (1991; 1987-ci ildən SSRİ Elmlər Akademiyasının akademiki), 1986-cı ildən Rusiya Elmlər Akademiyasının İqtisadiyyat İnstitutunun direktoru, 1989–1991-ci illərdə SSRİ Nazirlər Soveti sədrinin müavini.
Həyatı
Leonid İvanoviç Abalkin 5 may 1930-cu ildə SSRİ-də, Moskva şəhərində anadan olmuşdur. 1952-ci ildə Georgi Plexanov adına Moskva Xalq Təsərrüfatı İnstitutunu bitirmişdir. 1952-ci ildən Kalininqrad vilayətinin Qusev şəhərində kənd təsərrüfatı texnikumunda dərs demiş, direktoru olmuşdur. 1958-ci ildən Moskva Dövlət İqtisadiyyat İnstitutunun aspirantı olmmuşdur. 1961-ci ildən Georgi Plexanov adına Moskva Xalq Təsərrüfatı İnstitutunda assistent, müəllim, dosent, 1966-cı ildən siyasi iqtisad kafedrasının müdiri kimi çalışmışdır. 1976–1985-ci illərdə Sov.İKP MK yanında İctimai Elmlər Akademiyasında professor və siyasi iqtisad kafedrasının müdiri olmuşdur. 1985-ci ildən İqtisadiyyat İnstitutunun direktoru. 1984-cü ildən SSRİ Elmlər Akademiyasının müxbir üzvü, 1988–1990-cı illərdə SSRİ Elmlər Akademiyası Rəyasət Heyətinin üzvü. 1989-cu ilin avqustundan 1990-cı ilin dekabrına qədər Nikolay Rıjkovun kabinetində baş nazirin müavini. 2 may 2011-ci ildə Moskva şəhərində vəfat etmişdir.
Komodo Milli Parkı
Komodo Milli Parkı — İndoneziyanın, Şərqi və Qərbi Kiçik Zond adalarının əyalətləri arasındakı sərhəd bölgədə yerləşən milli parkdır. Parka üç böyük ada (Komodo, və ) və 26-dan çox kiçik ada, habelə ümumi sahəsi 1733 km² (603 km²) olan Sape, Lintax və Sumba boğazları daxildir. Milli park təbiətin yeddi yeni möcüzəsindən biri olaraq seçilmişdir.
Təsviri
Milli park 1980-ci ildə yaradılmışdır. 1986-cı ildə biosfer qoruğu, 1991-ci ildə isə UNESCO-nun Dünya İrsi obyekti elan edilmişdir. Parkın yaradılmasında məqsəd, ilk dəfə 1911-ci ildə kəşf edilən unikal kərtənkələ növünü — Komodo varanını qorumaq idi. Daha sonra park dəniz heyvanları da daxil olmaqla digər heyvan növlərini qorumaq vəzifəsi daşımağa başladı.
Milli parkın adaları vulkan mənşəlidir. Ərazi bir qayda olaraq yüksəkliyi 735 metrə qədər olan yuvarlaq təpələrlə xarakterizə olunur. İqlimi ildə 800–1000 mm yağıntısı olan İndoneziyanın ən quraq bölgələrindən biridir. Quraqlıq mövsümdə (may- oktyabr) orta gündəlik temperatur təxminən 40 °C-dir.
Komodo adasında, Komodo varanının populyasiyasının yarısı yaşayır - üç min fərd. Daha iki mini Flores adasında, mini - adasında və yüzə yaxını Qili-Motanq adasında yaşayır.
Vilyam Alston
Vilyam Alston, (d.29 Noyabr, 1921- v.13 Sentyabr, 2009) —  Amerikalı məşhur filosof, Epistemoloq, Din filosofu, Dil filosofu.
Həyatı
O 1921- ci ildə Şreveport, Louisianada dünyaya gəlmişdir. O 1951- ci ildə (Ph.D) Doktorluq dərəcəsini Çikaqo universitetindən almışdır.
Rüfət Əlifov
Rüfət Sehun oğlu Əlifov (1 yanvar 2001; Ərəbsarvan, Ağsu, Azərbaycan — 28 sentyabr 2020; Göygöl rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Rüfət Əlifov 2001-ci il, yanvarın 1-də Ağsu rayonu, Sarvan kəndində anadan olub..
Hərbi xidməti
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Rüfət Əlifov Kəlbəcər döyüşlərində savaşıb. Rüfət Əlifov 28 sentyabr 2020-ci ildə Kəlbəcər uğrunda gedən döyüşlərdə Göygöl rayonu ərazisində düşmən tərəfindən açılan atəş nəticəsində aldığı qəlpə yarasından şəhid olub. Ağsuda dəfn edilib.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Rüfət Əlifov ölümündən sonra "Kəlbəcərin azad olunmasına görə" medalı ilə təltif edildi.
Azərbaycanın ərazi bütövlüyünün bərpa edilməsi zamanı vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 25.06.2022-ci il tarixli Sərəncamına əsasən Rüfət Əlifov ölümündən sonra 3-cü dərəcəli "Rəşadət" ordeni ilə təltif edildi.
Beynəlxalq arbitraj
Beynəlxalq arbitraj— Arbitraj mübahisələrin həlli üçün milli məhkəmələrin yurisdiksiyasına alternativ bir metoddur və yalnız qanunla icazə verilmiş mübahisələrin həllini tərəflərin müəyyən etdiyi bir və ya daha çox müstəqil üçücü tərəfə — arbitra verir. Beynəlxalq arbitraj iki dövlət arasında, ya da bir dövlətlə beynəlxalq bir təşkilat arasında, ya da xüsusi bir şəxs və ya özəl qurum ilə dövlət arasında, ya da xüsusi bir qurum və ya fərqli millətlərdən olan insanlar arasındakı arbitraj deməkdir.
Tarixi
Dövlət sferasında beynəlxalq arbitrajın tarixi Jay sazişinə əsaslanır. 1794-cü ildə Böyük Britaniya ilə Amerika Birləşmiş Ştatları arasındakı bu müqavilə 1872-ci ildə Alabama müqaviləsi üçün bir model rolunu oynadı. Bu müqavilə imzalandıqdan sonra beynəlxalq müqavilələrdə arbitraj maddəsi istifadə edilməyə başlandı. Xarici Arbitraj qərarlarının tanınması və icrası haqqında 1958-ci il New York Konvensiyası arbitraj qərarlarının tanınmamasına səbəb ola biləcək vəziyyətə aydınlıq gətirilməsi baxımından bu sahədə əhəmiyyətli yer tutur. 250px|thumb|right
Üstünlükləri
Tərəflər arbitrajın yerini, mübahisəyə dair qərar verəcək hakimləri, qərarın dilini və bu məhkəmədə tətbiq ediləcək prosedur qaydalarını seçmək hüququna malikdirlər. Məhkəmə hakimiyyətinin yanında arbitraj təşkilatının mövcudluğunun səbəbləri; dövlət məhkəmə sistemindəki yüklərin azaldılması; beynəlxalq münasibətlərdə milli məhkəmələrin qərəzsizliyi ilə əlaqəli haqlı narahatlıqlar, ticari münasibətlərdə iştirak edən tərəflər üçün bu münasibətlərdən irəli gələn sabitliyi və inamın təmin edilməsi; mübahisənin mövzunu yaxşı bilən mütəxəssislər tərəfindən həll edilməsinin məqsədəuyğunluğu, dövlət məhkəməsi ilə müqayisədə daha sürətli və daha qənaətli bir şəkildə bir həll yolu tapılması. Arbitraj razılaşması tərəflər arasında mövcud hüquqi münasibətlərdən yaranan və ya yarana biləcək mübahisələrin hamısını və ya bəzilərini arbitraj yolu ilə həll etməyə dair bir razılaşmadır.
NGC 2268
NGC 2268 — Yeni Baş Kataloqda qeydə alınmış qalaktikadır. Göy üzündə Zürafə bürcü istiqamətində yerləşir. SBbc tipli. tərəfindən ildə 18.29 sm (7.2 düymə) ölçülü  vasitəsilə kəşf edilmişdir.
Feodamant
Feodamant, Teodamas, Teyodamant və ya Fiodamant — yunan mifologiyasında personaj. O, driopların padşahı olmuşdur. Həyat yoldaşı Menodika, oğlu isə Hilasdır.
Feodamant Deyanira ilə birlikdə torpaqlarından keçən Herakla qonaqpərvərlik göstərmək istəməmişdir. O, bundan sonra araba sürərkən Herakl ilə qarşılaşmış, Herakl zorla öküzün iplərini çıxarmış və yemək üçün kəsmişdir. Feodamant ardınca Herakl tərəfindən öldürülmüşdür. Herakl Feodamanta kömək etməyə çalışan driopları da qılıncdan keçirmişdir.
Belə bir versiya var ki, Herakl oğlu Hill ilə oradan keçərkən Feodamantdan yemək istəmişdir. Rədd cavabı aldıqdan sonra o, əkinə yararlı öküzləri kəsmişdir.
Qışlaq-i Mehrəlikəndi (Pərsabad)
Qışlaq-i Mehrəlikəndi — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 28 nəfər yaşayır (7 ailə).
Rendi Nyuman
Rendi Nyuman – amerikalı müğənni, tənqidçi, bəstəkar və pianist. Mian, fərqli səs, mordant (və tez-tez satirik) pop mahnılar və film skorları üçün tanınır.
Driop
Driop və ya Driops (mənası – "palıdabənzər") — yunan mifologiyasında personaj. O, bir versiyaya görə, Sperxi və Polorin oğludur. Başqa bir versiyaya görə, Driop Apollon ilə Dianın oğludur. Bir versiyada onun Heraklın sevimlisi olduğu bildirilir.
Driop Eta vilayətində hökmranlıq etmişdir. O, Driopanın atasıdır. Driop Parnas yaxınlığında yaşayan driopların əcdadı. Driopun ziyarətgahı Asində yerləşirdi.
İtidişli armud
—  aləminin  dəstəsinin  fəsiləsinin  cinsinə aid bitki növü.
Təbii yayılması
Cənubi Zaqafqaziyada, Qafqazda yayılmışdır.
Botaniki təsviri
Alçaqboy ağacdır. Cavan budaqları bozumtul-qonur qabıqlı, bəzən nazik iynələrlə qurtarır. Yarpaqları dərili, enli-lansetvari, uzunluğu 5-8 sm, eni 2-3 sm, uzun, pazşəkilli bünövrəli, kənarları iti dişli, ucu vəzicikli, bəzən kənarları bütövdür. Cavan yarpaqların üstü yapışqanlı tükcüklü, alt tərəfi keçəli tükcüklü, meyvəvermə dövründə üstü parlaq, yaşıl, çılpaq, alt tərəfi keçəli olur. Yarpaqları xallı-keçəli, nisbətən çılpaq, saplaqları nazik keçəli, uzunluğuna görə yarpaq ayasının yarısına bərabər və ya ondan qısadır. Tumurcuqları yumurtavari-konusvari, seyrək tükcüklü, pulcuqludur. Çiçəkləri çox xırda, sıx tükcüklü çiçək saplağında yerləşir. Kasacığın hissələri üçkünclü və ya uzunsov-üçkünclü, keçəli tükcüklüdür. Ləçəkləri əks-yumurtavaridir. Erkəkcikləri 20, stilodiləri 3-dür. Meyvələri uzunluğu 2-3,5 sm olan, tükcüklü meyvə saplaqlarında yerləşir. Tək və ya qalxanlarda, armudşəkillidən şarşəkilliyədək, kasacığın qalan hissələri ilə yuxarıya qalınlaşmışdır. Toxumları hamar, qonur, qabarıqdır.
Ekologiyası
Çöl və bağların ətrafında, dəniz səviyyəsindən təxminən 450 m hündürlükdə bitir.
Azərbaycanda yayılması
Zəngəzur rayonunda, Qarabağ dağlarının cənub hissəsində, kəndlərin ətrafında, otlaqların arasında və yarpaqlı meşələrdə bitir.
İstifadəsi
Dekorativ bitkidir. Aşbazlıq işlərində, povidla, pasta, meyvə şərabı, alma şərabı, sərinləşdirici içkilər və kvas üçün cövhər kimi geniş istifadə olunur.
Qavaqlı (Qoşaçay)
Qavaqlı - İranın Qərbi Azərbaycan ostanının Qoşaçay şəhristanı ərazisinə daxil olan kənd.
Əhalisi
2006-cı il məlumatına görə kənddə 31 nəfər yaşayır (11 ailə).
Buake
Buake Bvake (Bouaké, Bwake) — Kot-d’İvuar Respublikası nın mərkəzi hissəsində şəhər, Valedü Bandama vilayətinin inzibati mərkəzi.
Əhalisi
Əh. 659,2 min (2010); əhalisinin sayına görə ölkənin ikinci şəhəri. Avtomobil yolları qovşağı. Dəmiryol stansiyası. Beynəlxalq aeroport.
Memarlığı
Pambıqçılıq ETİ Universiteti, Pyer Rişe institutu (1973; tropik təbabət sahəsində tədqiqatlar), Meşəçilik məktəbi var.
İshak Abrabanel
Don İshak ben Yehuda Abrabanel — Portuqaliya yəhudilərindən olan alim, Tanax şərhçisi, dövlət xadimi.
Həyatı
İshak Abrabanel sarayında mühüm vəzifə tutduğu Portuqaliya kralı V Afonso ilə yaxın idi. Afonsonun ölümü və II Juanın taxta çıxması ilə Abrabanel 1482-ci ildə Kastiliyaya qaçmışdır, burada 1484-cü ildə II Ferdinandın yanında Maliyyə Naziri olmuşdur. O, 1492-ci ildə yəhudilərin İspaniyadan qovulması haqqında fərmandan sonra bu vəzifəsini itirmişdir. Abrabanel öz dindaşlarını müdafiə edirdi, lakin onun səyləri baş inkvizitor Tomas Torkemada tərəfindən alovlanan katolik monarxların dini fanatizmi ilə nəticə verməmişdi. İspaniya hökmdarı Abrabanel üçün istisna etmək istəmiş, lakin Abrabanel dindaşlarının taleyini bölüşməyi seçmişdi.
Abrabanel İspaniyadan Neapola getmişdir. 1495-ci ildə VIII Karlın rəhbərliyi altında fransızlar Neopolu tutmuşdur, bundan sonra Abrabanel kral II Alfonso ilə birlikdə Messinaya qaçmışdır. Elə həmin il Alfonsun ölümündən sonra Abrabanel Kerkira adasında, 1496-cı ildə isə Apuliya regionundakı kiçik Monopoli şəhərində məskunlaşmışdır. O, burada özünü çoxlu yazılarının işlənməsinə həsr etmişdir.
Abrabanel 1503-cü ildə Venesiya hökuməti tərəfindən Venesiya ilə Portuqaliya arasında yaranan mübahisəni həll etmək üçün Venesiya şəhərinə çağırılmışdır. O, 1508- ci ildə Venesiyada vəfat etmişdir.
Leonid Pasternakın Təl-Əvivdəki Bialik Ev Muzeyinin arxivində saxlanılan şair Xaim Nahman Bialikə yazdığı məktuba görə, Pasternak ailəsi öz nəsillərini Don İshak Abrabaneldən götürmüşdür.
Qışlaq-i Qaratəpətamaqəli (Pərsabad)
Qışlaq-i Qaratəpətamaqəli — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 175 nəfər yaşayır (33 ailə).
Aleksandro de Souza
Alexsandro de Souza — braziliyalı futbolçu.
Karyerası
Aleksandro de Souza 20 iyun 2004-vü ildə Braziliyanın Cruzeiro Esporte Clube komandasından Fənərbaxçaya 11 milyon dollara 3 illiyinə transfer edildi. Bu miqdarın 5 milyon dolları rəy əvəzi, qalanı isə illiyi 2 milyon dollardan futbolçuya verilən ödənişdir. 2004-cü ilin iyulunda Amerika Kubokunu qazanan Braziliya milli yığma komandasının kapitanı olmuşdur.
Komanda olaraq
- 1996 Toulon Turniri çempionluğu (Braziliya Karması) - 1998 Braziliya Kuboku çempionluğu (Sociedade Esportiva Palmeiras-da oynayarkən) - 1998 Mercosul Kuboku çempionluğu (Sociedade Esportiva Palmeiras-da oynayarkən) - 1999 Dəyənəyə Libertadores çempionluğu (Sociedade Esportiva Palmeiras-da oynayarkən) - 1999 Dəyənəyə America (Amerika Kuboku) çempionluğu (Braziliya Milli komandası) - 2000 Pre-Olimpik çempionluğu (Braziliya Milli komandası) - 2000 Rio-Sao Paolo çempionluğu (Sociedade Esportiva Palmeiras-da oynayarkən) - 2003 Mineiro Çempionatı çempionluğu (Cruzeiro Esporte Clube-də oynayarkən) - 2003 Braziliya Kuboku çempionluğu (Cruzeiro Esporte Clube-də oynayarkən) - 2003 Braziliya Liqas(n)ı çempionluğu (Cruzeiro Esporte Clube-də oynayarkən) - 2004 Mineiro Çempionatı çempionluğu (Cruzeiro Esporte Clube-də oynayarkən) - 2004 Dəyənəyə America (Amerika Kuboku) çempionluğu (Braziliya Milli komandası) - 2004–2005 Türkiyə Liqası Çempionluğu (Fənərbaxça) - 2006–2007 Türkiyə Liqası Çempionluğu (Fənərbaxça) - 2010–2011 Türkiyə Liqası Çempionluğu (Fənərbaxça) - 2011–2012 Türkiyə Kuboku Çempionluğu (Fənərbaxça)
Fərdi
- 1999 Uruqvayın "El Pais" qəzeti tərəfindən Amerika qitəsinin ideal on birinə seçildi ("Sociedade Esportiva Palmeiras"da oynayarkən). - 1999 IFFHS tərəfindən dünyada ilin 3-cü ən çox qol vuran oyunçusu seçildi ("Sociedade Esportiva Palmeiras"da oynayarkən). - 2003 Uruqvayın "El Pais" qəzeti tərəfindən Amerika qitəsinin ideal on birinə seçildi ("Cruzeiro Esporte Clube"da oynayarkən). - 2003 Braziliya futbol jurnalı "Placar" tərəfindən Braziliya Liqasında ilin oyunçusu seçildi və Qızıl Top Mükafatı aldı ("Cruzeiro Esporte Clube"da oynayarkən).
Səbzəvar ekspedisiyası
Səbzəvar ekspedisiyası - Nadir xan Əfşarın hərbi fəaliyyəti dövründə həlledici hadisə. Bundan sonra o II Təhmasibin hərbi qüvvələrinin arxasındakı həqiqi gücə çevrilmişdir.
Konfliktin başlanğıcı
Sənqan ətrafındakı döyüşdən sonra Nadir Məşhədə qayıdıb bir müddət istirahət etdi. Həmin vaxt ərzində əsas diqqəti qoşunların toplanmasına və təminatına yönəltdi. O, yaxşı görürdü ki, əfqanlar ciddi düşməndir və onlara qalib gəlmək üçün ciddi hazırlıq görülməlidir. Sonuncu döyüş də bunu göstərirdi. Lakin Nadiri düşündürən təkcə səfər hazırlığının aparılması deyildi. O eyni zamanda ətrafındakı əyanlar tərəfindən təhrik edilən Şah Təhmasibin müqavimətini qırmalı idi. Çünki mühüm səfər ərəfəsində şahın mövqeyi tamam başqa idi. O, Herat istiqamətində deyil, İsfahan istiqamətində hərbi yürüşə başlanmasını tələb edirdi. Şah Təhmasibin istəyi ilə isə Nadir razı deyildi və bunun da öz səbəbləri var idi. Daha geniş hərbi təcrübəyə və təfəkkürə malik bir şəxs kimi Nadir şübhə etmirdi ki, qoşunlar İsfahana doğru hərəkətə başlayan kimi Heratı tutmuş əbdali əfqanları Məşhədə hücum edə bilərlər. Bu isə bir tərəfdən Xorasan kimi mühüm əhəmiyyətə malik vilayətin əldən getməsinə, digər tərəfdən isə Nadir qoşunlarının iki əfqan qoşunu arasında qalmasına səbəb ola bilərdi. Xorasan vilayətinin itirilməsi isə Səfəvi dövlətinin dirçəldilməsi üçün ələ keçirilmiş kiçik imkanları da məhv edə bilərdi. Nəhayət, Nadir Şah Təhmasibi inandıra bildi ki, İsfahan sarayına sahib olmaq üçün birinci İsfahanı deyil, Heratı tutmaq lazımdır. Onda qərara alındı ki, Nadir qoşunlarla Herata istiqamət götürsün. Şah Təhmasib isə Nişapura yollanmalı və orada lazımi sayda qoşun topladıqdan sonra Nadirə kömək üçün Herata gəlməli idi. Bundan sonra Nadir qoşun dəstəsi ilə Herata yollandı. O, Məşhədi tərk edəndən sonra əyanlar yenidən Şah Təhmasibi öz qərarından döndərdilər. Onlar şahı məcbur etdilər ki, Nadirə yardım göstərməkdən imtina etsin. Belə olanda o, Nadirə xəbər göndərdi ki, Nişapura deyil, Səbzəvara getməyi qərara alıb.
Nadirin cavabı
II Təhmasib əmr verdiki, Nişapurla Səbzəvar arasında məskunlaşan Bəğayiri tayfasına divan tutsunlar. Çünki bu tayfa Nadiri müdafiə edirdi və həmin tayfanın talan edilməsi Nadiri də özündən çıxara bilərdi. Nadir Herata tərəf hərəkət etdiyi zaman doğrudan da Səbzəvar ətrafında toplanmış olan dəstələr Bəğayiri camaatını soyub talamağa başladılar. Bəğayiri camaatı onları təhdid edən təhlükənin xeyli ciddi olduğunu görüb şah qoşunlarına qarşı müxalifət yaratdılar və müqavimətə əl atdılar. Eyni zamanda baş verənlər barədə Nadirə xəbər göndərdilər. Bu xəbəri alan kimi Nadir qoşunları ilə yenidən Məşhədə döndü. Təhmasibin Nadirə dost münasibətdə olan buğayri türklərinə hücuma keçdiyindən təəssüflənən Nadir abdalilərin Biyarcumand bölgəsinə hücumunun qarşısının alınması məqsədilə yürüşündən Təhmasibə xəbər göndərir ki, bu əməlindən əl çəksin və ona (Nadirə) əfqanlara qarşı mübarizədə yardımçı olsun. Cavab olaraq Səbzəvara geri çağırılan Nadir, yol boyunca, Təhmasibin Xorasanın bütün yerlərinə xəbər göndərib Nadirin əmr və sərəncamlarına əməl edilməməsini təlqin etdiyinin şahidi olur. Bu da azmış kimi, Səbzəvar darvazalarının üzünə bağlandığını görən Nadir radikal mövqe tutaraq şəhəri atəşə tutur. Əbdali əfqanları da bundan istifadə etdilər. Musa xanın rəhbərliyi altında olan əbdali əfqanları Biyarcümənd və Qayinə hücum edib oraları talan etdilər. Əbdali əfqanlarının bu yürüşləri Nadirin gümanlarının doğru olduğunu sübut etdi.
Şah Təhmasib tam ciddiyəti ilə Nadirə qarşı mövqe tutdu. Nadir əfqanlara qarşı döyüşə başlamazdan əvvəl bu yeni qruplaşmanı zərərsizləşdirməyi qərara aldı. O öz qüvvələri ilə Şah Təhmasibin düşərgə saldığı Köhnə Sənqan qalasına gəldi. Şah Təhmasib qoşunu ilə qalaya sığınıb Nadirə müqavimət göstərdi. Nadir əvvəlcə qalanı top atəşinə tutdu. Qala daxilində yerləşən qoşun dəstəsi qaladan bayırda Nadirin dəstəsi ilə açıq döyüşə girdi. Amma göstərilən bütün cəhdlərə baxmayaraq şah qoşunu Nadirin hücumunun qarşısını ala bilmədi. Şah peşman şəkildə Nadirin düşərgəsinə gəlib onunla birləşməyə məcbur oldu.
Keyk (Traxin çarı)
Keyk — yunan mifologiyasında personaj. O, Hesperin oğludur. Keyk Amfitrionun və ya Heraklın qardaşı oğludur. O, Heraklın müttəfiqi olmuşdur. Keyk Traxin çarı olmuş, həyat yoldaşı Kikndan Feminist adlı övladı olmuşdur. Bir versiyaya görə, o, Hilasın atasıdır.
Keyk Heraklın övladlarını hərarətlə qarşılamışdır. Herakl o və arkadiyalıları ilə birlikdə məskən salmışdır. Keyk Heraklın övladlarına sığınacaq vermişdir.
Elnarə Akimova
Elnarə Akimova — ədəbiyyatşünas, tənqidçi, filologiya elmləri doktoru (2017), dosent (2014), Nizami adına Ədəbiyyat İnstitutunda "Uşaq ədəbiyyatı" şöbəsinin müdiri (2018), "Ədəbiyyat qəzeti"ndə ədəbiyyatşünaslıq şöbəsinin müdiri (2016), Azərbaycan Yazıçılar Birliyinin üzvü.
Həyatı
Elnarə Akimova 28 yanvar 1978-ci ildə Sumqayıt şəhərində anadan olub. 1995-ci ildə Sumqayıt şəhər Tofiq İsmayılov adına 29 saylı orta məktəbi bitirib. Bakı Dövlət Universitetinin filologiya fakültəsində 1995-1999-cu illərdə bakalavr, 1999-2001-ci illərdə magistr təhsili alıb. 2001-2004-cü illərdə AMEA Nizami adına Ədəbiyyat İnstitutunun aspiranturasında təhsilini davam etdirib. 2006-cı ildə "Müstəqillik dövründə Azərbaycanda ədəbi tənqid (90-cı illər)" mövzusunda namizədlik, 2017-ci ildə "Müstəqillik dövrü Azərbaycan poeziyası müasir ədəbi təmayüllər kontekstində" mövzusunda doktorluq dissertasiyası müdafiə edib. Hazırda filologiya elmləri doktoru, dosent, AMEA Nizami Gəncəvi adına Ədəbiyyat İnstitutunun "Uşaq ədəbiyyatı" şöbəsinin və "Ədəbiyyat qəzeti"ndə ədəbiyyatşünaslıq şöbəsinin müdiridir. 2004-cü ildən Azərbaycan Yazıçılar Birliyinin üzvüdür.
Ailəsi
Ailəlidir, iki oğlu var.
Elmi fəaliyyəti
Elnarə Akimova 2001-ci ildən ədəbiyyat tarixçisi kimi elmi fəaliyyətə və çağdaş ədəbi prosesdə tənqidçi kimi fəaliyyətə başlamışdır. AMEA Nizami adına Ədəbiyyat İnstitutunun "Müasir Azərbaycan ədəbiyyatı" şöbəsində işə başlamış (2001), kiçik elmi işçi, elmi işçi, böyük elmi işçi, aparıcı elmi işçi, baş elmi işçi və şöbə müdiri vəzifələrini icra etmişdir. 2011-2016-cı illərdə AMEA Nizami adına Ədəbiyyat İnstitutunun Dissertasiya Şurası nəzdində olan Elmi Seminarın üzvü, 2012-2016-ci illərdə Nizami adına Ədəbiyyat İnstitutunun Azad Həmkarlar Təşkilatının sədr müavini olmuşdur.
2019-cu ildən AMEA Nizami adına Ədəbiyyat İnstitutu nəzdində fəaliyyət göstərən ədəbiyyatşünaslıq üzrə Koordinasiya Şurasının üzvüdür.
2019-cu ildən Nizami adına Ədəbiyyat İnstitutu nəzdində fəaliyyət göstərən Dissertasiya Şurasının üzvüdür.
2015-cü ildən ölkənin nüfuzlu "Ədəbiyyat qəzeti"ndə Azərbaycan ədəbiyyatının yaradıcıq problemlərindən bəhs edən elmi-nəzəri yazılarla çıxış edir.
Ondan artıq kitab, yüzlərlə məqalənin müəllifidir. Elnarə Akimova çox sayda beynəlxaq elmi konfrans və simpoziumların iştirakçısı olmuş, məruzələr etmiş, məqalələri nüfuzlu xarici və ölkə elmi məcmuələrində dərc olunmuşdur. Hər il Nizami Gəncəvi adına Ədəbiyyat İnstitutunda keçirilən "İlin ədəbi yekunları" elmi-yaradıcılıq müşavirəsində məruzə edir. Müxtəlif Dissertasiya Şuralarında ekspert və opponent kimi çıxışlar edir. Rəhbərlik etdiyi doktorantların (Nizami Gəncəvi adına Ədəbiyyat İnstitutu, Azərbaycan Dillər Universiteti) bir alim kimi formalaşması üçün nəzəri-metodoloji tövsiyələrini verir.
Siyasi fəaliyyəti
Yeni Azərbaycan Partiyasının VII qurultayında (5 mart 2021-ci il) YAP İdarə Heyətinin üzvü seçilmişdir.
The New Gate
— Makay no Cuuminin rəssamlığı ilə Şinoqi Kazanami tərəfindən yazılan ranobe seriyası. İlk cildi AlphaPolis nəşriyyatı tərəfindən 2013-cü ilin dekabrında buraxılmışdır. 2016-cı ilin iyununa kimi isə 7 cildi çapdan çıxmışdır. Yoşiyuki Mivanın rəssamlığı hazırlanan manqa adaptasiyası 11 noyabr 2014-cü ildən Alphapolis Web Manga vasitəsilə onlayn şəkildə yayımlanır. Manqanın iki cildi buraxılmışdır.
Məzmun
"The New Gate" adlı onlayn oyunun ölüm oyununa çevrilməsi nəticəsində on minlərlə oyunçu bu oyunda ilişib qalır. Lakin ən güclü və keçmiş oyunçulardan biri olan Şinin səyləri nəticəsində bütün oyunçular oyundan çıxa bilirlər. Lakin Şin ən sonuncu bossu məğlub edib hər kəsi azad edəndə qəribə işıq görür və qəflətən özünü 500 il gələcəkdəki oyun dünyasında tapır.
Ranobe
Ranobe seriyası Makay no Cuuminin rəssamlığı ilə Şinoqi Kazanami tərəfindən yazılmışdır. İlk cildi AlphaPolis nəşriyyatı tərəfindən 2013-cü ilin dekabrında buraxılmışdır. 2016-cı ilin iyununa kimi isə 7 cildi çapdan çıxmışdır.